Emmanuel Macron vine în vizită în România.
Aceasta este prima vizită oficială în România după preluarea noului mandat la Palatul Elysee. După ce va fi întâmpinat de premierul Nicolae Ciucă, şeful statului francez va discuta cu reprezentanţii misiunii militare. În România se află 500 de soldaţi francezi. Miercuri, preşedintele Emmanuel Macron va merge în Republica Moldova.
Preşedintele francez, Emmanuel Macron, vine marţi, în România pentru a se întâlni cu premierul român, Nicolae Ciucă, şi cu militarii francezi aflaţi la baza militară NATO de la Mihail Kogălniceanu.Aceasta este prima vizită oficială în România după preluarea noului mandat la Palatul Elysee.După ce va fi întâmpinat de premierul Nicolae Ciucă, şeful statului francez va discuta cu reprezentanţii misiunii militare. În România se află 500 de soldaţi francezi. Aceştia formează Batalionul "vârf de lance" ("Spearhead Battalion") împreună cu 300 de soldaţi belgieni care vor fi înlocuiţi de olandezi în lunile următoare.Este primul turneu al preşedintelui francez în sud-estul Europei, direct afectat de invazia Rusiei în Ucraina.Macron va vizita și Republica Moldova și este posibil să meargă și la Kiev, relatează AFP, citată de Agerpres.Miercuri dimineaţă, i se va alătura la baza NATO preşedintele României, Klaus Iohannis, după care Emmanuel Macron va exprima "un mesaj foarte clar al angajamentului nostru faţă de aliaţii din NATO şi partenerii europeni". Franţa a instalat recent acolo un sistem de apărare sol-aer de ultimă generaţie.Această misiune va continua să crească în putere cu un total de 1.000 de militari şi întăriri cu tancuri Leclerc până la sfârşitul anului.Mâine, la prânz, Emmanuel Macron va fi primit la Chişinău de preşedinta Maia Sandu, cu care a dezvoltat "o relaţie de încredere" după ce a primit-o de trei ori la Paris din februarie 2021.